Anāthapindada (skr anāthapin'd'ada; pl anāthapin'd'ika 'vaeste toitja'), budismi pärimuses rikas kaupmees *Šrāvastīs,  pärisnimega Sudatta, kes pöördus budismi juba esimesel kohtumisel*Buddhaga ja oli tema peamisi ilmalikke järgijaid. Anāthapindada toetas heldelt Buddha *kogudust. Ta andis tema käsutusse oma aia *Džeta metsas (skr jetavana), kus Buddha tihti viibis ning õpetas. Anāthapindada suri enne Buddhat ja olevat seejärel sündinud taevas.